ได้มีอะไรกับแฟนประมาณวันที่27พย62 โดยไม่ป้องกัน แต่ประจำเดือนไม่มา และตรวจดูแล้วก็ขึ้นขีดเดียว จะท้องไหม ปล.ได้กินยาคุมฉุกเฉินไป
สวัสดีค่ะ หากกินยาคุมฉุกเฉินภายใน 72 ชั่วโมงหลังมีเพศสัมพันธ์ ยาจะมีประสิทฺธิภาพในการป้องกันการตั้งครรภ์ได้ประมาณ 85-95%แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น หรือถ้าตอนนี้ไม่สบายใจ สามารถซื้อมาตรวจได้เลย ให้ผลบวกได้ 10-14 วันหลังปฏิสนธิ และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก